Христо Радевски
На цвят и лист ухае…

chitanka.info

Пролетта е вече тук.

Тя на цвят и лист ухае.

Откъде дошла — от юг,

или запад — се не знае.

Но горите с плащ зелен

е успяла да наметне,

и лъките ден след ден

тя пременя с рокли цветни.

Пеперуди и цветя —

всичко модно се облече.

И тревата зашептя

тихите си дълги речи.

Птиците, които в мраз

цяла зима са мълчали,

чуй — надуват в ранен час

окарини и кавали.

Цялата земя край нас

расне, цъфне, хубавее.

А небето в някой час

с лейката си я полее.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.